**PRILOGA D/6**

**OSNUTEK POGODBE – popravek 22. 11. 2021**

**Naročnik:**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3A, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št. za DDV: SI 20389264**

**matična številka: 5175348000**

**ter**

**Dobavitelj:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št. za DDV: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBA št. NMV21-023**

**DOBAVA NN IZOLIRANIH STIKALNIH LETEV IN VAROVALNIH LOČILNIH STIKAL**

**1. sklop: Dobava NN izoliranih stikalnih letev**

**2. sklop: Dobava varovalnih ločilnih stikal**

**UVODNA DOLOČBA**

* 1. **člen**

Naročnik je za dobavo NN izoliranih stikalnih letev in varovalnih ločilnih stikal, izvedel javno naročilo, ki ga je dne \_\_\_\_\_\_\_ objavil na slovenskem portalu za javna naročila pod št. objave \_\_\_\_\_. Dobavitelj je bil kot najugodnejši ponudnik izbran na podlagi pravnomočne Odločitve o oddaji naročila,   
št. NMV21-023 z dne \_\_\_\_.

**PREDMET POGODBE**

* 1. **člen**

Predmet te pogodbe (v nadaljevanju: pogodba) je dobava (1. sklop) NN izoliranih stikalnih letev, in (2. sklop) varovalnih ločilnih stikal (v nadaljevanju: oprema), kot to izhaja iz dokumentacije v zvezi z oddajo javnega naročila, št. NMV21-023 (v nadaljevanju: dokumentacija JN), ponudbe dobavitelja št. \_\_\_\_\_\_\_\_, z dne \_\_\_\_\_\_\_\_ (v nadaljevanju: ponudba dobavitelja), ponudbenega predračuna in tehnične specifikacije. Ponudba dobavitelja, ponudbeni predračun in tehnična specifikacija so priloge te pogodbe.

Naročnik bo na podlagi te pogodbe naročil najmanj 50 % skupne količine, navedene v ponudbenem predračunu. Za naročilo preostale skupne količine (nad 50 %) naročnik ne prevzema odškodninske odgovornosti, če ne bo realizirana ali če bo kakšna postavka ostala nerealizirana.V izjemnih primerih (npr. nujne dobave zaradi havarije) ko dobavitelj naročniku ne bi mogel takoj zagotoviti opreme, kot je navedeno v njegovi ponudbi, in po izrecni odobritvi naročnika, dobavitelj lahko dobavi opremo drugačnih tehničnih lastnosti in/ali drugega proizvajalca. V takih primerih ima naročnik tudi pravico ravnati se po V. odstavku tega člena.

Dobavitelj s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali vrednost pogodbe. Dobavitelj se izrecno odpoveduje vsem zahtevkom do naročnika, ki bi izvirali iz njegove morebitne ne seznanjenosti s pogoji po tej pogodbi.

V primeru, ko mu dobavitelj v zahtevanem roku ne more zagotoviti vnaprej napovedane količine in kvalitete zahtevane opreme, ima naročnik pravico, da opremo naroči pri drugem dobavitelju. V tem primeru je dobavitelj naročniku dolžan povrniti vse stroške in škodo, ki jo ima naročnik zaradi nakupa omenjene opreme pri drugem dobavitelju.

**VREDNOST POGODBE**

* 1. **člen**

Naročnik in dobavitelj sta sporazumna, da znaša ocenjena vrednost te pogodbe (brez DDV) \_\_\_\_\_\_\_\_ EUR.

Zaradi nepredvidenih dodatnih potreb odjemalcev (katere naročniku v času priprave ocenjene vrednosti niso znane), npr. potrebe občin, zasebnih investitorjev, ter drugih nepričakovanih dogodkov, se vrednost pogodbe lahko poveča za največ 20 %.

Pogodbene cene iz ponudbenega predračuna (C0) za opremo so DRSNE, in sicer se izračunajo oziroma usklajujejo vsak mesec, kot je to določeno v 4. členu te pogodbe. Ponujene cene vsebujejo vse stroške dobave do končnega prevzema (dostava v skladišče naročnika).

Dobavitelj ne more uveljaviti naknadnih stroškov ali podražitev iz naslova nepopolne ali neustrezne dokumentacije za tiste dele predmeta pogodbe, ki v morebiti dokumentaciji niso bili ustrezno opredeljeni, pa bi jih, glede na predmet javnega naročila in na celotno dokumentacijo, dobavitelj kot strokovnjak na svojem področju, lahko predvidel.

Vse stroške oziroma plačila, ki jih cena iz ponudbenega predračuna ne vključuje, vendar so – posredno ali neposredno – potrebni za izpolnitev obveznosti dobavitelja po tej pogodbi, je dolžan plačati dobavitelj oziroma bremenijo izključno dobavitelja.

* 1. **člen**

Način izračuna drsne cene je razviden iz PRILOGE G.

Dobavitelj mora vsak kvartal, šteto od začetka uporabe tega sporazuma, najkasneje do 3. delovnega dne v mesecu novega kvartala, naročniku posredovati ažuriran podpisan predlog prodajnih cen opreme za vse postavke iz ponudbenega predračuna. Morebitne spremembe cen (v plus ali minus) veljajo s 1. dnem novega kvartala in za vsa naročila v tem kvartalu.

Posredovan predlog spremembe cen, podpisan tudi s strani naročnika, se šteje za aneks k temu sporazumu.

**ROK DOBAVE**

* 1. **člen**

Dobavitelj bo moral opremo dobavljati sukcesivno. Naročnik bo dobavitelju za vsako dobavo posebej izstavil pisno naročilo (naročilnico). Dobavitelj je dolžan naročeno opremo dobaviti v naslednjem roku:

* 1. leto veljavnosti pogodbe: v roku 15 delovnih dni od naročila,
* preostalo obdobje veljavnosti pogodbe: kot izhaja iz tehnične specifikacije, šteto od prejema posameznega naročila, pod pogojem, da se bodo razmere na trgu surovin stabilizirale.

Pred potekom prvega leta veljavnosti pogodbe bosta pogodbeni stranki sporazumno ugotovili razmere na trgu. Če bosta ugotovili, da se stanje (glede dobav surovin za potrebe proizvodnje opreme, ki je predmet dobave po tej pogodbi) na trgu še ni stabiliziralo, tudi v preostalem obdobju veljavnosti pogodbe velja rok dobave iz prve alineje tega odstavka.

Pred vsako dobavo mora dobavitelj naročnika obvestiti o točnem dnevu in uri dobave opreme v skladišče.

Dobavitelj je v zamudi, če opreme ne dobavi v dogovorjenem roku ali če dobavi drugo opremo (drug tip in/ali drug proizvajalec; razen v primerih iz III. odstavka 2. člena te pogodbe), kot to izhaja iz tehnične specifikacije. V primeru, da dobavitelj zamudi z dobavo naročene opreme in s tem naročniku nastane škoda, jo je dobavitelj dolžan v celoti povrniti.

V primeru, da dobavitelj dvakrat ali večkrat zamudi z dobavo, je to lahko razlog za odpoved pogodbe.

Dobavitelj prevzema popolno odgovornost in riziko za dobave, dogovorjene s to pogodbo do dokončnega prevzema, ko riziko preide na naročnika. Če do dokončnega prevzema pride do izgube ali škode na opremi, ki predstavlja predmet te pogodbe, mora dobavitelj popraviti tako izgubo ali škodo tako, da bo dobava, dogovorjena s to pogodbo, ustrezala določilom pogodbe, razen v primeru, če do izgube ali škode pride po krivdi naročnika.

KRAJ DOBAVE

* 1. **člen**

Kraj dobave opreme je naročnikovo glavno skladišče v Kranju – razloženo. Ob prevzemu pogodbeni stranki oziroma njuna predstavnika podpišeta dobavnico.

Dobavitelj mora vso opremo pripraviti tako, da bo ustrezno zaščitena pred poškodbami in izgubo pri transportu in da bodo vsi deli zaščiteni na ustrezen način proti klimatskim vplivom med transportom in skladiščenjem.

Prazno embalažo je dolžan odpeljati dobavitelj, razen če se pogodbeni stranki ne dogovorita drugače.

**PLAČILNI POGOJI**

* 1. **člen**

Dobavitelj izstavi naročniku račun po vsakokratni uspešno opravljeni dobavi in prevzemu opreme (podpis dobavnice) na podlagi cen na enoto, veljavnih v času naročila, in dejansko dobavljenih količin. Dobavitelj mora na računu navesti številko posameznega naročila. V primeru, da bo naročnik dobavljeno opremo poslal na preizkušanje kakovosti (8. člen te pogodbe ), dobavitelj izstavi naročniku račun po pisnem obvestilu naročnika o prejemu poročila laboratorija o ustrezni kvaliteti opreme.

Naročnik je dolžan račun plačati v roku 30 dni od dneva izdaje računa. V primeru zamude pri plačilu ima dobavitelj pravico obračunati zakonske zamudne obresti za čas zamude.

Za vsa predčasna plačila naročnik obračuna 5 % kasaskonto po letni obrestni meri. V primeru predčasnega plačila naročnik računa ne bo plačal prej, kot v roku 10 dni od prejema računa. V primeru spremembe obrestnih mer na trgu si naročnik pridržuje pravico do spremembe obrestne mere pri obračunu kasaskonta, o čemer bo naročnik pisno obvestil dobavitelja.

Če se naročnik ne bo v celoti strinjal z izstavljenim računom, ga mora v roku osmih dni po prejemu pisno in z obrazložitvijo v celoti zavrniti, dobavitelj pa je dolžan izstaviti nov račun z novim datumom. Nov plačilni rok prične teči z dnem, ko dobavitelj izda nov račun. Če dobavitelj v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati račun za dobavljeno opremo v roku, navedenem v II. odstavku tega člena.

**PREIZKUŠANJE KAKOVOSTI**

* 1. **člen**

Če bo naročnik podvomil o ustreznosti kvalitete dobavljene opreme, jo bo poslal na testiranje v za to pristojno neodvisno institucijo oziroma akreditiran laboratorij. Naročnik mora o tem pisno obvestiti dobavitelja. Dokler izbrani laboratorij ne izda poročila, se dobavljena oprema ne šteje za prevzeto (podpisana dobavnica pomeni le dokaz o prejemu določene količine opreme na skladišče naročnika). V primeru, da laboratorij ugotovi neustrezno kvaliteto opreme z zahtevanimi tehničnimi podatki, bo naročnik od dobavitelja zahteval povrnitev vseh stroškov testiranja in vseh ostalih stroškov, ki so mu nastali zaradi morebitne vgradnje neustrezne opreme (odškodnino), takšna dobava pa je lahko tudi razlog za odpoved pogodbe.

Če bo laboratorij ugotovil ustrezno kvaliteto opreme, vse stroške nosi naročnik.

**OBVEZNOST DOBAVITELJA**

* 1. **člen**

Dobavitelj se obvezuje, da bodo vsi delavci, ki bodo izvajali dobave na podlagi te pogodbe, izpolnjevali vsakokratne zdravstvene ukrepe za zajezitev širjenja okužb z virusom SARS-CoV-2 (npr. izpolnjevanje pogoja PCT (preboleli, cepljeni, testirani), nošenje mask, razdalja, razkuževanje idr.). Na zahtevo naročnika, so delavci v času opravljanja dobav za naročnika dolžni izkazati izpolnjevanje veljavnih ukrepov (npr. predložitev dokazila o izpolnjevanju PCT idr.).

**POGODBENA KAZEN**

* 1. **člen**

Če dobavitelj po svoji krivdi zamudi z izvajanjem pogodbenih obveznosti, je dolžan za vsak zamujeni koledarski dan plačati naročniku kazen v višini 5 ‰ pogodbene vrednosti brez DDV, do največ 10 % pogodbene vrednosti brez DDV.

Če dobavitelj naročenih dobav sploh ne opravi in naročnik odpove pogodbo, ima naročnik pravico obračunati pogodbeno kazen v višini 10 % pogodbene vrednosti brez DDV.

Pogodbeni stranki soglašata, da je naročnik, če je sprejel izpolnitev obveznosti, ki je bila izvedena z zamudo, s tem hkrati tudi sporočil dobavitelju, da si pridržuje pravico do pogodbene kazni.

Če škoda, ki jo utrpi naročnik, presega znesek pogodbene kazni, lahko naročnik zahteva od dobavitelja še razliko do popolne odškodnine.

**GARANCIJA ZA KVALITETO OPREME IN ODPRAVA NAPAK**

* 1. **člen**

Garancijska doba za brezhibnost dobavljene opreme je 36 mesecev, in začne teči od dneva posamezne dobave (prevzema) opreme.

V času garancije je dobavitelj na svoje stroške takoj oz. v roku enega delovnega dne od obvestila naročnika dolžan začeti odpravljati pomanjkljivosti in nepravilnosti, ki bi se izkazale po dobavi opreme ter jih odpravil najkasneje v roku petih delovnih dni od pisno podane reklamacije naročnika. Dobavitelj soglaša, da ima naročnik pravico, da nepravilnosti odstrani sam oziroma po tretjem usposobljenem dobavitelju, na račun dobavitelja, če dobavitelj ne bo pričel z odpravo pomanjkljivosti oziroma nepravilnosti v roku dveh delovnih dni oziroma v sporazumno določenem roku od obvestila o nepravilnosti.

Za čas obvestila o napaki se šteje čas, ko je sporočilo dospelo do dobavitelja na običajni način (telefon, faks, e-pošta), pod pogojem, da je bilo oddano s strani naročnika in vsebuje najmanj nujno potrebne podatke za identifikacijo napake.

Vsi transportni in drugi stroški v zvezi z odpravo napak v času garancijskega roka bremenijo dobavitelja.

**FINANČNO ZAVAROVANJE ZA DOBRO IZVEDBO IN ODPRAVO NAPAK V GARANCIJSKEM ROKU**

* 1. **člen**

Dobavitelj mora kot garancijo za dobro izvedbo pogodbenih del in garancijo za odpravo napak v garancijskem roku pred podpisom pogodbe priložiti podpisano bianco menico (lahko tudi drug instrument finančnega zavarovanja, določen v 12. točki dokumentacije JN), skupaj s pooblastilom za izpolnitev, v višini 5 % pogodbene vrednosti brez DDV. Zavarovanje je sestavni del te pogodbe in se v originalu hrani pri naročniku.

Naročnik ima pravico zavarovanje unovčiti v višini njegove vrednosti, če dobavitelj:

i. ne bo pričel izvajati svojih obveznosti v skladu z določili pogodbe

ii. ne bo izpolnil svojih obveznosti v skladu z določili pogodbe

iii. ne bo pravočasno izpolnil svojih obveznosti v skladu z določili pogodbe

iv. ne bo pravilno izpolnil svojih obveznosti v skladu z določili pogodbe

v. preneha izpolnjevati svoje obveznosti v skladu z določili pogodbe.

Naročnik lahko finančno zavarovanje uveljavi, ne da bi o tem predhodno na to opozoril dobavitelja, mora ga pa o unovčitvi pisno obvestiti najkasneje tri dni po dnevu, ko ga je predložil v izplačilo.

PODIZVAJALCI

* 1. **člen**

Dobavitelj pri izvedbi del, ki so predmet te pogodbe, lahko vključuje podizvajalce. Dobavitelj vedno in v vsakem primeru nosi polno odgovornost za celotni ponujeni obseg del, ki ga prevzame po pogodbi. Dobavitelj mora imeti poravnane vse zapadle obveznosti do svojih podizvajalcev.

Dobavitelj mora obveščati naročnika o vseh spremembah podatkov v zvezi s podizvajalci. Če po sklenitvi te pogodbe dobavitelj želi zamenjati podizvajalca ali v delo naknadno vključiti podizvajalca, mora dobavitelj naročniku v petih (5) dneh po spremembi predložiti:

- kontaktne podatke in zakonite zastopnike predlaganih podizvajalcev,

- izpolnjene ESPD teh podizvajalcev v skladu z 79. členom ZJN-3,

- zahtevo podizvajalca za neposredno plačilo, če poddobavitelj to zahteva, in

- (če se podizvajalec zamenja in če je dobavitelj izpolnjevanje kakšnega pogoja v javnem naročilu dokazoval s tem podizvajalcem) dokazila, da novi podizvajalec izpolnjuje konkretni pogoj.

Naročnik bo izpolnjevanje teh pogojev ugotavljal na dan predlagane spremembe oziroma na dan, ko bo s strani dobavitelja prejel vso potrebno dokumentacijo v zvezi s spremembo podizvajalca.

Dobavitelj v zvezi s spremembo podizvajalca, navedeno v prejšnjem odstavku tega člena, naročniku predloži izpolnjeno »Prilogo – podizvajalec« z zahtevanimi dokumenti iz III. odstavka tega člena. S podpisom naročnika na tej prilogi se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank se šteje za aneks k tej pogodbi.

Naročnik ni dolžan preverjati, ali je dobavitelj predložil potrjene situacije vseh podizvajalcev oziroma razreševati sporov med dobaviteljem in podizvajalci v zvezi z upravičenostjo in zapadlostjo njihovih terjatev. Če se pojavi sum v izpolnjevanje obveznosti dobavitelja, ki mu jih nalagata ta pogodba in 94. člen ZJN-3, naročnik ravna v skladu s VII. odstavkom 94. člena ZJN-3.

Če podizvajalec ne zahteva neposrednega plačila, je dobavitelj dolžan najpozneje v 60 dneh od plačila končnega računa oziroma situacije, naročniku poslati svojo pisno izjavo in pisno izjavo vseh podizvajalcev, ki so sodelovali pri izvedbi te pogodbe, da so s strani glavnega dobavitelja prejeli plačilo za izvedena dela, neposredno povezana s to pogodbo.

Če naročnik ugotovi, da dela izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način, kot je določen v tem členu, ima pravico odstopiti od te pogodbe brez odpovednega roka. Naročnik si pridržuje pravico, da lahko na kraju, kjer se storitve izvajajo, kadarkoli preveri delavce kateregakoli od podizvajalcev, ki opravljajo dela. Vsi delavci so naročniku dolžni dati verodostojne podatke.

**VIŠJA SILA**

* 1. **člen**

Pogodbeni stranki sta prosti odgovornosti za škodo, ki bi nastala zaradi neizpolnitve ali zamude pri izpolnjevanju obveznosti, če so po sklenitvi pogodbe nastopile okoliščine, ki jih stranki nista mogli preprečiti, niti jih odpraviti oz. se jim izogniti (višja sila).

Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

Prizadeta pogodbena stranka je dolžna ugoditi nasprotni stranki, ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**PREDSTAVNIKI STRANK POGODBE**

* 1. **člen**

Izvajalec naročila s strani naročnika je \_\_\_\_\_\_\_\_\_\_\_\_\_\_ (tel. \_\_\_\_\_\_\_\_\_, e-pošta\_\_\_\_\_\_). Naročnikov predstavnik zastopa naročnika v vseh vprašanjih, ki se nanašajo na obveznosti po tej pogodbi ter sodeluje z dobaviteljem ves čas trajanja pogodbe in mu nudi vse potrebne podatke za uspešno izvedbo del po tej pogodbi.

Izvajalec naročila s strani dobavitelja je \_\_\_\_\_\_\_\_\_\_\_\_\_\_ (tel. \_\_\_\_\_\_\_\_, e-pošta\_\_\_\_\_\_). Dobaviteljev predstavnik je pooblaščen, da zastopa dobavitelja v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžan neposredno sodelovati z naročnikovimi predstavniki.

Predstavnika strank pogodbe nimata pravice spreminjati obveznosti po tej pogodbi.

Vsako spremembo navedenih oseb obe pogodbeni stranki druga drugi sporočita (navadna ali elektronska pošta) najkasneje v roku treh dni od nastanka spremembe.

Do prejema obvestila iz prejšnjega odstavka, se vsa sporočila, zahteve in reklamacije, posredovane s strani naročnika na zgornje kontaktne podatke dobavitelja, štejejo za veljavno prejeta s strani dobavitelja.

**POSLOVNA SKRIVNOST IN VAROVANJE OSEBNIH PODATKOV**

* 1. **člen**

Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe. K varovanju poslovne skrivnosti so zavezani vsi zaposleni pri strankah pogodbe, kot tudi tretje osebe, ki kakor koli sodelujejo pri realizaciji te pogodbe .

Skladno z zakonom, ki ureja področje varovanja osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona, ter bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Dobavitelj se je dolžan seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik dobavitelja o spremembi, dopolnitvi oziroma razveljavitvi svojih internih predpisov glede varovanja in zaščite podatkov obvešča preko objav na svoji spletni strani.

**PROTIKORUPCIJSKA KLAVZULA**

* 1. **člen**

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun dobavitelja predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali dobavitelju ali njegovemu predstavniku, zastopniku ali posredniku.

**IZJAVA O LASTNIŠKIH DELEŽIH**

* 1. **člen**

Dobavitelj se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

Tako izjavo mora naročniku predložiti tudi vsak gospodarski subjekt. ki sodeluje z dobaviteljem v tem naročilu (npr. poddobavitelj, subjekt, katerega zmogljivost uporablja), o čemer mora dobavitelj seznaniti vsak tak subjekt.

**REŠEVANJE SPOROV IN ODSTOP OD POGODBE**

* 1. **člen**

Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik, poleg te pogodbe in zakonodaje pa se upošteva še:

* dokumentacijo v zvezi z oddajo javnega naročila št. NMV21-023 z dne \_\_\_\_\_\_\_\_\_,
* ustrezni del ponudbene dokumentacije št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* odločitev o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

Naročnik ima pravico, da od pogodbe predčasno odstopi brez odpovednega roka:

* če dobavitelj svojih obveznosti ne opravlja skladno s to pogodbo, zaradi česar je prejel že najmanj dve opozorili,
* če je v tej pogodbi tako določeno,
* če vrednost naročil doseže vrednost pogodbe oziroma, v primeru sklenjenega aneksa, vključno z 20 % preseganjem,
* če se je proti dobavitelju začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nima več zagotovljenih sredstev za naročene dobave.

Pogodbeni s lahko kadarkoli odpovesta to pogodbo z 90 dnevnim odpovednim rokom, ki prične teči naslednji dan po prejemu pisnega obvestila o odpovedi, ki mora biti drugi stranki te pogodbe vročen s priporočeno poštno pošiljko. Pogodbeni stranki se lahko sporazumno dogovorita za daljši ali krajši odpovedni rok.

**RAZVEZNI POGOJ**

* 1. **člen**

Ta pogodba je sklenjena pod razveznim pogojem, ki se uresniči v primeru, če bo naročnik seznanjen, da je sodišče s pravnomočno odločitvijo ugotovilo kršitev obveznosti iz II. odstavka 3. člena ZJN-3 s strani dobavitelja ali njegovega podizvajalca ali če je naročnik seznanjen, da je pristojni državni organ pri dobavitelju ali njegovem podizvajalcu v času izvajanja te pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj učinkuje skladno s 67. členom ZJN-3.

Dobavitelj v primerih iz 19. in tega člena pogodbe ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

**PRILOGA IN SESTAVNI DELI POGODBE**

* 1. **člen**

Priloge k tej pogodbi so:

* ponudba s ponudbenim predračunom št. \_\_\_\_\_\_\_, z dne \_\_\_\_\_\_\_,
* Tehnična specifikacija,
* »Priloga1 – podizvajalec«.

Sestavni deli te pogodbe so tudi:

* ponudbena dokumentacija ponudnika – dobavitelja, št. \_\_\_\_\_\_\_\_\_\_\_, z dne \_\_\_\_\_\_\_\_\_,
* dokumentacija št. NMV21-023 z dne \_\_\_\_\_\_\_\_,
* finančno zavarovanje.

Priloge in sestavni deli pogodbe so enako zavezujoči kot pogodba.

**KONČNE DOLOČBE**

* 1. **člen**

V primeru spremembe te pogodbe v skladu z ZJN-3, bosta pogodbeni stranki sklenili aneks.

Pogodba postane veljavna z dnem obojestranskega podpisa obeh pogodbenih strank. V primeru, da izvajalec v zahtevanem roku, kot izhaja iz poziva naročnika na predložitev, ne predloži finančnega zavarovanja za dobro izvedbo pogodbenih obveznosti in odpravo napak v garancijski dobi, pogodba preneha veljati.

Pogodba se uporablja od 1. 3. 2022 do 31. 5. 2024.

Pogodba je napisana v dveh (2) enakih izvodih, od katerih prejme vsaka stranka en (1) izvod.

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_

Dobavitelj: Naročnik:

\_\_\_\_\_\_\_\_\_\_\_\_\_\_\_\_ ELEKTRO GORENJSKA, d.d.

\_\_\_\_\_\_\_\_\_\_\_\_\_\_\_\_ dr. Ivan Šmon, MBA

\_\_\_\_\_\_\_\_\_\_\_\_\_\_\_\_ predsednik uprave

**Opomba: V primeru skupne ponudbe bo pogodba ustrezno prilagojena.**

**Priloga – podizvajalec**

**Javno naročilo: Dobava NN izoliranih stikalnih letev in varovalnih ločilnih stikal, št. NMV21-023[[1]](#footnote-1)**

**PODIZVAJALEC: 1. podizvajalec ob oddaji ponudbe**

**2. zamenjava podizvajalca (v času izvajanja pogodbe)**

**3. nov podizvajalec (v času izvajanja pogodbe)**

*(ustrezno obkroži)*

|  |  |
| --- | --- |
| Naziv podizvajalca: |  |
| Naslov podizvajalca: |  |
| Zakoniti zastopnik podizvajalca: |  |
| Elektronski naslov in telefon: |  |
| ID in matična številka podizvajalca: |  |

Pri izvedbi predmeta javnega naročila bomo izvajali naslednja dela:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(navesti dela, ki jih bo izvajal podizvajalec, količino in vrednost del)*

**Zahtevamo neposredno plačilo (na podlagi V. odstavka 94. člena ZJN-3): DA NE**

*(ustrezno obkrožite)*

**Izjave podizvajalca:**

Če je obkroženo DA – Ker zahtevamo neposredno plačilo, soglašamo, da naročnik ELEKTRO GORENJSKA, d.d. (v primeru, da bo glavni dobavitelj v postopku predmetnega javnega naročila izbran kot najugodnejši) namesto glavnega dobavitelja, s katerim sodelujemo pri izvajanju predmetnega javnega naročila, poravna naše terjatve, ki jih imamo na podlagi dobav, ki smo jih opravili v sklopu izvajanja javnega naročila, do glavnega dobavitelja.

Če je obkroženo NE – Ker ne zahtevamo neposrednega plačila, se zavezujemo, da bomo dobavitelju poslali svojo pisno izjavo, da smo s strani glavnega dobavitelja prejeli plačilo za izvedena dela, neposredno povezana s predmetom tega javnega naročila.

Izjavljamo tudi:

* da nam je dobavitelj pravočasno in pravilno poravnal svoje zapadle poslovne obveznosti,
* da bomo predložili izpolnjen, podpisan in žigosan (če uporabljamo žig) ESPD obrazec,
* da bomo pred sklenitvijo pogodbe v skladu s VI. odstavkom 14. člena ZIntPK naročniku predložili izjavo oziroma podatke o udeležbi fizičnih in pravnih oseb v lastništvu naše družbe, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z našo družbo. Če bomo predložili lažno izjavo oziroma dali neresnične podatke o navedenih dejstvih, se zavedamo, da ima to za posledico ničnost pogodbe.

|  |  |
| --- | --- |
| Kraj in datum: | Podizvajalec: |
|  | Žig in podpis: |

**GLAVNI DOBAVITELJ:**

**Izjave glavnega dobavitelja:**

Če podizvajalec zahteva neposredno plačilo: S podpisom na tem dokumentu pooblaščamo naročnika, da na podlagi potrjenega računa oz. situacije, neposredno plačuje podizvajalcu. Svojemu računu oziroma situaciji bomo obvezno priložili račune oziroma situacije svojih podizvajalcev, ki jih bomo predhodno potrdili.

Če podizvajalec ne zahteva neposrednega plačila: S podpisom na tem dokumentu se obvezujemo, da bomo najpozneje v 60 dneh od plačila končnega računa oziroma situacije, naročniku poslali svojo pisno izjavo in pisno izjavo podizvajalca, ki je sodeloval pri izvedbi te pogodbe , da je z naše strani, kot glavnega dobavitelja, prejel plačilo za izvedena dela, neposredno povezana s to pogodbo za izvedbo zgoraj navedenega javnega naročila. Zavedamo se, da je neposredovanje izjave o poplačilu prekršek na podlagi druge točke I. odstavka 112. člena ZJN-3.

Če se podizvajalec zamenja z drugim in je dobavitelj izpolnjevanje kakšnega pogoja v javnem naročilu dokazoval z zamenjanim podizvajalcem: Prilagamo tudi dokazilo, da novi podizvajalec izpolnjuje pogoj, katerega smo v postopku javnega naročila izpolnjevali skupaj z zamenjanim podizvajalcem.

|  |  |
| --- | --- |
| Kraj in datum: | Ponudnik: |
|  | Žig in podpis: |

**NAROČNIK** *(v primeru zamenjave podizvajalca ali angažiranja novega podizvajalca (v času izvajanja pogodbe)):*

Naročnik soglašam s spremembo podizvajalca oziroma z novim podizvajalcem.

|  |  |
| --- | --- |
| Kraj in datum: | Naročnik: |
|  | Žig in podpis: |

Priloge:

* izpolnjen, podpisan in žigosan ESPD obrazec
* dokazila v zvezi z izpolnjevanjem pogoja (če so potrebna)

**Op.: Izpolnjeno prilogo glavni dobavitelj v primeru spremembe podizvajalca v času izvajanja pogodbe predloži naročniku z vsemi zahtevanimi prilogami. Če se naročnik s spremembo podizvajalca strinja, prilogo podpiše in kopijo posreduje glavnemu dobavitelju in novemu podizvajalcu.**

**Če ponudnik nastopa z več kot enim podizvajalcem, se ta priloga izpolni za vsakega podizvajalca posebej.**

1. S podpisom naročnika na tej prilogi (v primerih iz točk 2 in 3) se šteje, da naročnik soglaša z novim podizvajalcem. Podpisana »Priloga – podizvajalec« s strani obeh strank pogodbe (in podizvajalca) se šteje za aneks k tej pogodbi. [↑](#footnote-ref-1)